ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄ ԵՎ ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	1.  ՀՀ ֆինանսների նախարարություն      
	17.08.2026թ.

Ձեր 29.07.2026թ․ N ԴԽ/23.1/29047-2026 գրությամբ ներկայացված «Հայաստանի Հանրապետության 2026 թվականի պետական բյուջեի մասին» օրենքում լրացում և փոփոխություն, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ, որով առաջարկվում է Երևան քաղաքի Տիգրան Պետրոսյան փողոցի միջին նորոգման աշխատանքների և դրանց որակի տեխնիկական հսկողության ծառայությունների ձեռք բերման նպատակով հատկացնել 13.7 մլն դրամ՝ 1157 ծրագրի «21032. Երևան քաղաքում ճանապարհների կառուցման և միջին նորոգման աշխատանքներ» միջոցառման շրջանակներում առաջացած տնտեսումներից, հայտնում ենք հետևյալը.
1. Նախագծի հիմնավորման համաձայն՝ վերոնշյալ աշխատանքների և ծառայությունների ձեռք բերման նպատակով «Գնումների մասին» օրենքի 15-րդ հոդվածի 6-րդ մասի 2-րդ կետի համաձայն կազմակերպվել են գնման ընթացակարգեր և պայմանագրերը գտնվում են կնքման փուլում:
Ելնելով վերոգրյալից, նախագծի վերաբերյալ դիրքորոշում կարող ենք հայտնել նախագծի ընդունումը հիմնավորող փաստաթղթում վերոնշյալ ընթացակարգերի կամ դրանց արդյունքում կնքված պայմանագրերի վերաբերյալ տեղեկատվությունը ներկայացնելու դեպքում:  
2. Հիմնավորման համաձայն աշխատանքների և ծառայությունների գնահատված արժեքը կազմում է 277.8 մլն դրամ, որի ֆինանսավորման աղբյուր է դիտարկվել՝  264.1 մլն դրամը ՀՀ կառավարության 19.03.2026թ. N 315-Ն որոշմամբ Երևան քաղաքի Կենտրոն վարչական շրջանի Բուզանդի, Պարոնյան, Պռոշյան և Սարյան փողոցների միջին նորոգման աշխատանքների համար հատկացված գումարից առաջացած տնտեսումը, իսկ 13.7 մլն դրամը՝ ՀՀ կառավարության 16.07.2026թ. N 1048-Ն որոշմամբ Ոսկերիչների փողոցի հիմնանորոգման աշխատանքների համար հատկացված գումարից տնտեսումը:
Մինչդեռ հաշվի առնելով, որ հիմնավորման համաձայն Ոսկերիչների փողոցի գծով կնքվել է 526.7 մլն դրամի պայմանագիր, իսկ ՀՀ կառավարության 16.07.2026թ. N 1048-Ն որոշմամբ հատկացվել է 545.5 մլն դրամ, ապա տնտեսված գումարը կկազմի 18.8 մլն դրամ՝  Նախագծի 13.7 մլն դրամի փոխարեն:
Ելնելով վերոգրյալից, առաջարկում ենք Նախագծով վերը նշված տնտեսումների մնացորդային 5.1 մլն դրամն ուղղել ՀՀ կառավարության պահուստային ֆոնդ:
Միաժամանակ առաջարկում ենք պարզաբանել թե ՀՀ կառավարության 19.03.2026թ. N 315-Ն որոշմամբ հատկացված միջոցներից 264.1 մլն դրամի (38.6%) տնտեսումն արդյոք ձևավորվել է մրցույթի արդյունքում, թե հետևանք է որոշմամբ նախատեսված աշխատանքների ծավալային վերանայման:


	














1.  Տիգրան Պետրոսյան փողոցի միջին նորոգման աշխատանքների պայմանագիրը կնքվել է 2026 թվականի հուլիսի 17-ին, իսկ դրանց որակի տեխնիկական հսկողության ծառայությունների ձեռքբերման պայմանագիրը՝  2026 թվականի հուլիսի 28-ին (պայմանագրերը ներկայացվում են կից):




2. Ընդունվել է: Նախագծում կատարվել են համապատասխան փոփոխությունները:

















ՀՀ կառավարության 19.03.2026թ. N 315-Ն որոշմամբ հատկացված միջոցներից 264.1 մլն դրամի (38.6%) տնտեսումը ձևավորվել է մրցութային գործընթացի արդյունքում։ Գնման հայտերը ներկայացվել են նախահաշվային արժեքի հիման վրա, իսկ մրցութային գործընթացի ավարտից հետո՝ արձանագրվել է նշված տնտեսումը



